
	Vastuskiri
	




Pöördusite Transpordiameti poole küsimustega seoses Tallinn-Pärnu-Ikla maantee ehituslõikude tulevaste bussipeatuste osas.
Esitame vastused sinise kirjastiiliga Teie küsimuste järgi:
1. Praegu on kasutuses bussipeatus „Are“ (peatuse kood näiteks 6700051-1). Are külast ehitatakse praegu neljarealist ümbersõitu. Kas Are uuele ümbersõidule on praegu projekteeritud ka mõni uus bussipeatus? Kui jah, siis palun edastada selle kohta ka mingi plaan, kus selle asukoht oleks arusaadav? Kas on paigas mingi umbkaudne aeg (kuu või kvartali täpsusega), millal avatakse Arest mööduv tee tavaliiklusele kasutamiseks ehk ei toimuks enam praegusel kujul Arest läbisõitu?
Jah, Are uuele ümbersõidule rajatakse uued bussipeatused ja need asuvad põhitee kõrval kuhu pääseb aeglustusraja kaudu ja hiljem teele tagasi kiirendusraja kaudu. Lisasin kaks joonist selgitamiseks. Bussipeatuste asukohtade paremaks arusaamiseks tähistasin need failis „Are bussipeatused lähemalt“ punaste ringidega.
Inimeste jalgsi liikumine on planeeritud kergliiklustee ja sõiduteed ületava Are viadukti kaudu.
Bussipeatused uues asukohas hakkavad toimima eeldatavalt 2027 aasta 3. või 4. kvartal.
2. Bussipeatus „Pärnu Jaagupi tee“ (üks peatuse koodidest näiteks 6790029-1): kas see peatus säilib uue neljarealise tee ääres? Kui jah, siis palun edastage peatuse ligipääsujoonis koos lühikese selgitusega selle kasutamisest, kui see erineb praegusest?
Bussipeatused  „Pärnu Jaagupi tee“ nihkuvad ca 1km Tallinna poole. Sarnaselt Are liiklussõlmes olevate bussipeatustega asuvad need põhitee kõrval kuhu pääseb aeglustusraja kaudu ja hiljem teele tagasi kiirendusraja kaudu. 
Lisasin kaks joonist selgitamiseks. Bussipeatuste asukohtade paremaks arusaamiseks tähistasin need failis „Pärnu-Jaagupi tee bussipeatused lähemalt“ punaste ringidega.
Inimeste jalgsi liikumine on planeeritud kergliiklustee ja sõidutee all oleva kergliiklustunneli kadu.
Bussipeatused uues asukohas hakkavad toimima eeldatavalt 2027 aasta 3. või 4. kvartal. 
3. Bussipeatus „Orgita ristmik“ (üks peatuse koodidest näiteks 7000739-1): kas see peatus säilib uue neljarealise tee ääres? Kui jah, siis palun edastage peatuse ligipääsujoonis koos lühikese selgitusega selle kasutamisest, kui see erineb praegusest?
Peatused asuvad mõlemal pool riigiteed tanklate lähistel. Ligipääs eraldatud ridadelt riigitee ääres, kuhugi rampidele pikemalt sõitma ei pea. Bussipeatuste vahel asub sõidutee all jalgteetunnel.
Lisasin kaks joonist selgitamiseks. Bussipeatuste asukohtade paremaks arusaamiseks tähistasin need failis „Orgita ristmik bussipeatused lähemalt“ punaste ringidega.
Õiges kohas peatuse nö tööle hakkamist ei oska hetkel ütelda. Seal lähistel on ajutised peatused hetkel, seega palume jälgida liikluskorraldusvahendeid. Kui võtta puhtalt tunneli valmimise seisukohalt, mis tagaks ka ohutud tee alt läbiminekud, siis uue aasta kevad/suvi pigem.

